CELEX: C2004/179/16
Language: el
Date: 2004-07-10 00:00:00
Title: Υπόθεση C-211/04: Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 12 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/8
            
         Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων που ασκήθηκε στις 12 Μαΐου 2004
   (Υπόθεση C-211/04)
   (2004/C 179/16)
   Η Ιταλική Δημοκρατία, εκπροσωπούμενη από τον Ivo Maria Braguglia, avvocato, επικουρούμενο από τον Maurizio Fiorilli, avvocato dello Stato, άσκησε στις 12 Μαΐου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Δικαστήριο:
   
               —
            
            
               να ακυρώσει τον κανονισμό (ΕΚ) 316/2004 (1) της Επιτροπής, της 20ής Φεβρουαρίου 2004, για τροποποίηση του κανονισμού (ΕΚ) αριθ. 753/2002 (2) για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 (3) του Συμβουλίου, όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων, ειδικότερα όσον αφορά την τροποποίηση των άρθρων 24, 36 και 37 του εν λόγω κανονισμού (ΕΚ) αριθ. 753/2002 που αφορούν την προστασία των παραδοσιακών ενδείξεων.
            
         Λόγοι ακυρώσεως και κύρια επιχειρήματα:
   Η προσφεύγουσα υποστηρίζει ότι ο κανονισμός περί τροποποιήσεως του κανονισμού (ΕΚ) αριθ. 753/2002 πάσχει για τους εξής λόγους:
   
               —
            
            
               παράνομη διαδικασία εκδόσεως του κανονισμού, λόγω παραβάσεως των διαδικαστικών κανόνων και μη ουσιαστικής εφαρμογής του κανόνα της εκατέρωθεν ακροάσεως,
            
         
               —
            
            
               παράλειψη σταθμίσεως των συμφερόντων των κοινοτικών παραγωγών σε σχέση προς τα συμφέροντα των εξωκοινοτικών παραγωγών,
            
         
               —
            
            
               έλλειψη εξουσίας και παράβαση των κανόνων του Συμβουλίου,
            
         
               —
            
            
               παράβαση του άρθρου 24 παράγραφος 3 της Συμφωνίας TRIPS.
            
         
      (1)  EE L 55 της 24.2.2004, σ. 16.
   
      (2)  ΕΕ L 118 της 4.5.2002, σ. 1.
   
      (3)  ΕΕ L 179 της 14.7.1999, σ. 1.